Kære Bolius. 


Min søster og jeg har i ligelig fællesskab et sommerhus, som min søster nu skal købe. Det er vurderet og vi er enige om prisen. Er det anbefalelsesværdigt, at skødet tinglyses af en professionel rådgiver eller kan vi gøre det selv, når det " bare" er et internt salg.   
  
Vh Rie P


Salg af sommerhus mellem søskende, kan vi selv tinglyse skødet?
Hej Rie P  
  
I kan i princippet godt selv tinglyse skødet ved at bruge NemID, men processen er desværre ikke særlig brugervenlig og der optræder rigtig mange muligheder for at gå fejl i processen undervejs.   
  
Jeg vil derfor råde jer til at kontakte en professionel, som kan udforme og tinglyse skødet. Priser på en ren tinglysning og udarbejdelse af skøde er set helt ned til 1.700 kr. inkl. moms. 


Hvis du ønsker en ”gør-det-selv”-løsning, kan du læse mere på dette link: [Tinglysningsretten vejledninger](http://www.tinglysningsretten.dk/tinglysning/nyvejledninger/Pages/default.aspx)

